Diari Oficial de la Generalitat Valenciana


Sumari del DOGV 3347, del 08-10-1998 (1998/8080)

Informació pública del programa per al desenvolupament d'una actuació integrada per a la gestió de la Unitat d'Execució UER 3.1 del Sector 3 les Gaianes de Carcaixent.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3347

Data del DOGV
:   08-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/8080


Organisme emissor
:   Algi Nort, SL

Tipus de document
:   Anunci

Informació pública del programa per al desenvolupament d'una actuació integrada per a la gestió de la Unitat d'Execució UER 3.1 del Sector 3 les Gaianes de Carcaixent. [1998/M8080]
  
El senyor Salvador Vila Arcos, en nom i representació de la mercantil Algi-Nort, SL ha presentat un programa per al desenvolupament d'una actuació integrada per a la gestió de la Unitat d'Execució UER 3.1 del Sector 3 les Gaianes de Carcaixent.
  
Aquest programa ha sigut protocol·litzat davant el notari de Carcaixent senyor Ramón Marín Casanova, al temps que ha sigut presentat un exemplar d'aquest davant l'Ajuntament. El programa té per objecte el desenvolupament urbanístic de l'esmentada unitat d'execució i comprén una alternativa tècnica consistent en un projecte d'urbanització, un pla parcial i una memòria explicativa de l'objectiu i la finalitat del propi programa. La documentació juridicoeconòmica es presentarà en el moment procedimental pertinent.
  
D'acord amb el que estableixen els articles 46, 47 i 48 de la Llei 6/1994, de la Generalitat Valenciana, Reguladora de l'Activitat Urbanística (LRAU), s'exposa al públic l'esmentat programa, mitjançant la publicació dels anuncis corresponents en el Diari Oficial de la Generalitat Valenciana i en el periòdic Levante. S'hi podran presentar alternatives tècniques i al·legacions durant 20 dies, comptats des de la publicació del present anunci en el Diari Oficial de la Generalitat Valenciana. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats per 20 dies addicionals si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això.
  
Les alternatives tècniques o les al·legacions i les proposicions juridicoeconòmiques que pretenguen competir amb l'exposada al públic podran presentar-se, en el terminis esmentats, en el Registre General d'Entrada de l'Ajuntament de Carcaixent, plaça Major, número 1, en horari d'oficines.
  
Qualsevol persona que ho desitge podrà comparéixer, en els esmentats terminis, en la Notaria de Carcaixent, al carrer de la Baronessa Santa Bàrbara, número 43, entresòl, davant el notari senyor Ramón Marín Casanova, per a obtindre còpia de l'acta de protocol·lització o sol·licitar l'exhibició d'aquesta. Igualment es podrà comparéixer en l'Ajuntament, on s'ha dipositat una còpia del programa, per tal d'examinar-la i presentar-hi les al·legacions que s'estimen convenients.
  
L'acte d'obertura de pliques comprensives de les proposicions juridicoeconòmiques presentades tindrà lloc en l'Ajuntament en la següent data hàbil a la conclusió del termini per a presentar-les. Totes les actuacions podran ser objecte de consulta i al·legació pels interessats durant els 10 dies següents a l'obertura de pliques.
  
Amb anterioritat a la publicació del present anunci, i en compliment del que estableixen els articles 46.3 i 48 de la LRAU, s'ha remés el corresponent avís al domicili fiscal dels qui consten en el cadastre com a titulars de drets afectats per l'actuació proposta. Sense perjudici d'això, el present anunci serveix de notificació a tots els titulars cadastrals de terrenys inclosos en la unitat d'execució, i són els següents:
  
Pol. 78 Parc. 2 Francisco López Melinas.
  
Pol. 78 Parc. 3 Consuelo Vaya Alfonso.
  
Pol. 78 Parc. 72 Ajuntament de Carcaixent.
  
Pol. 78 Parc. 74 Manuel Garrigós Micó i altres.
  
Pol. 78 Parc. 75 Manuel Garrigós Micó.
  
Pol. 78 Parc. 76 Josefa Albelda Vidal.
  
Pol. 78 Parc. 77 Ramón Solaz Espinós.
  
Pol. 78 Parc. 185 Vicente Marí Torres.
  
Pol. 78 Parc. 220. Vicente Marí Torres.
  
Pol. 79 Parc. 1 José Giménez Uberos.
  
Pol. 79 Parc. 2 Salvador Zaragozá Ripollés.
  
Pol. 79 Parc. 25 Francisca Palomares Pau.
  
Pol. 79 Parc. 26. Manuel Fillol Botella.
  
Pol. 79 Parc. 27 José Luis Ramírez Llácer.
  
Pol. 79 Parc. 29 Carlos Jorge Escandell Tudela.
  
Pol. 79 Parc. 86 Bernardo Botella Brisset.
  
Pol. 79 Parc. 87 Remedios Botella Peris.
  
Pol. 79 Parc. 88 Remedios Botella Peris i dos més.
  
Pol. 79 Parc. 122 Desconeguts.
  
Pol. 79 Parc. 123 Carmen Catalá Llario.